Covid: फिर मिले 45 हजार से ज्यादा नए मरीज, एक्टिव मामलों में भी बढ़ोतरी
स्वास्थ्य विभाग द्वारा जारी किए गए आकंड़ों के अनुसार, पिछले 24 घंटों में कोरोना के 45 हजार 083 नए मरीज सामने आए हैं, जबकि कोरोना से उबरने वालों की संख्या 35 हजार 840 रही है।
नई दिल्ली. कोरोना को लेकर सतर्कता बढ़ाने की जरूरत है। पिछले 24 घंटों में एकबार फिर से कोरोना के एक्टिव मामलों की संख्या 45 हजार से ज्यादा रही है और एक्टिव मामलों में इजाफा हुआ है। स्वास्थ्य विभाग द्वारा जारी किए गए आकंड़ों के अनुसार, पिछले 24 घंटों में कोरोना के 45 हजार 083 नए मरीज सामने आए हैं, जबकि कोरोना से उबरने वालों की संख्या 35 हजार 840 रही है। इस दौरान 460 और मरीजों की कोरोना संक्रमण की वजह से मौत हो गई। स्वास्थ्य विभाग द्वारा जारी किए गए ताजा आंकड़ों के बाद देश में कोरोना के एक्टिव मामले बढ़कर 3,68,558 हो गए हैं, जबकि अबतक कोरोना से कुल 4 लाख 37 हजार 830 लोगों की जान जा चुकी है। गौर करने वाली बात ये है कि पिछले 24 घंटों में सामने आए मामलों में से 31,265 केरल से हैं, यहां कल 153 लोगों की मौत रिपोर्ट की गई है।